དཔེར་ན།ང་ཚོ་ནང་པ་ཚོ་ཨ་ཅང་ཅང་རྒྱ་གར་ནང་གི་ཤེས་ཡོན་ཅན་ཚོའི་ཨམ་ཅོག་ནང་དུ་ནལྣེ་ཌ་ཞེས་ལབ་དུས།ཤེས་ཡོན་གྱི་ལྟེ་གནས་ཤིག་བློ་ལ་ཤར་གྱི་རེད་མ་གཏོགས།དགེ་འདུན་པ་མང་པོ་ཚོགས་ཏེ་ཞལ་འདོན་ཀློག་བསྡད་པ་ཞིག་ཕལ་ཆེར་བློ་ལ་ཤར་རྒྱུ་མ་རེད།དེ་ལྟར་བྱས་ཏེ་ང་རང་ཚོ་བོད་པའི་དགོན་པ་ཟེར་བའི་མིང་ཐོས་དུས།ཤེས་ཡོན་གྱི་ལྟེ་གནས་ཤིག་ཡིན་བསམ་པ་ཞིག་བློ་ལ་ཤར་ཐུབ་པ་བྱེད་དགོས་པ་རེད་ཅེས་ངས་ནམ་རྒྱུན་བཤད་ཀྱི་ཡོད།རིན་པོ་ཆེས་ཐུགས་འཁུར་བསྐྱེད་དེ་འདིར་བསླབ་པ་སློབ་གཉེར་ཡོད་པ་མ་ཟད།དེ་ཡང་རྒྱ་ཆེ་ཆུང་ལ་མ་ལྟོས་པར་རིག་པའི་གནས་ལྔ་ལ་སློབ་སྦྱོང་བྱེད་རྒྱུ་ཡོད་པ་ཞིག་ཆགས་བསྡད་ཡོད་པ་རེད།དངོས་གནས་སངས་རྒྱས་ཀྱི་བསྟན་པ་བཤད་སྒྲུབ་ཟུང་འབྲེལ་གྱི་ཐོག་ནས་ལུང་རྟོགས་ཀྱི་བསྟན་པ་ཉམས་པ་སོར་ཆུད་དང་མི་ཉམས་གོང་འཕེལ་ཆེད།རིན་པོ་ཆེ་མཆོག་གིས་ཁ་ཡོད་ལག་ཡོད་ཀྱིས་ལག་ལེན་བསྟར་བཞིན་པ་དེ་ཞེ་དྲག་ཡག་པོ་རེད།ཅེས་གསུངས་གསུངས་སོང་།